钦定古今图书集成/理学汇编/经籍典/第196卷 > 日知录二 > 有谥则不称字
## 钦定古今图书集成/理学汇编/经籍典/第196卷 > 日知录二 > 有谥则不称字

《春秋传》：“凡大夫之有谥者，则不书字。外大夫若宋，若
郑，若陈，若蔡，若楚，若秦，无谥也，而后字之。内大夫若
羽父，若众仲，若子家，无谥也，而后字之。公子亦然。”

《玉藻》：“士于君所言，大夫没矣则称谥若字。”

楚共王之五子，其成君者皆谥，康王、灵王、平王是也；
其不成君无谥而后字之，子干、子晰是也。他国亦然。
陈之五父，郑之子亹、子仪是也。卫州吁，齐无知，贼也。
则名之，作传者于称名之法，可谓严且密矣。